ብምባል ዝሓትት መምህር ገብረመስቀል ግና ''የለን፡ ጌጋ ሓሳብ እዩ'' ብምባል ይካታዕ። ''ከም ጠንካራ፣ ሃፍታምን ሓድነት ዘለዋን ዓዲ ገይሩ ይነግረካ፡፡ ግን ድማ ከምኡ ኣይኮነን፤ ብዙሓት መንነታት ተጨፍሊቖም ዝነብሩላ፣ ብመንነቶም ዝሓፍሩላ፣ ሽሞም ዝቕይሩላ ሃገር እያ ነይራ፤ እዚ ፍሉጥ እዩ'' ይብል፡፡ ብፍላይ ድሕሪ እቲ ሕገ መንግስቲ ኣብ ተግባር ምውዓሉ ኢትዮጵያ ተኸፋፊላ እያ ዝብል ዳሕራይ ዝመጽአ ሓሳብ፡ ሌጣ ሓሳብን ብተግባር ዘየለን እዩ ዝብል መምህር ገብረመስቀል፡ ኣብቶም ዝሓለፉ ክልተ ዓመታት ዝተርኣዩ ጉድለታት ናይቲ ስርዓት ውጽኢት ጌርካ ምውሳድ ጌጋ እዩ ኢሉ። ''ኣብዚ ክልተ ዓመት ንርእዮ ዘለና ናይቲ ስርዓት ውጽኢት ዘይኮነስ ናይ ፖለቲካ ሕማም እዩ፡፡ እቲ ፖለቲካ ሓሚሙ ናብ ናይ ምጽልላእ ፕሮፖጋንዳ ተኣትዩ፡፡ ምጽልላእ እንተሃልዩ ድማ ኩሉ ግዜ ምጥቕቓዕ ይስዕብ'' ይብል፡፡ ኣብ ኢትዮጵያ ኣሃዳዊ መንግስቲ ክምለስ ይኽእል'ዶ?
